4. razred, NIT, 9.4. 2020

Pozdravljeni!

Upam, da ste naredili poskus SPREMEMBA STANJA VODE. V posodici z ledom, ki ste jo postavili v izbrani prostor, se je verjetno led spremenil v vodo, mogoče bo za naslednjo spremembo (izhlapevanje vode v vodno paro) potrebno več časa.

* Povežite trditve v levem stolpcu s trditvami v desnem stolpcu. Namig: barve. (ustno)

|  |  |
| --- | --- |
| **Lastnosti snovi se lahko spremenijo trajno, so nepovratne.** | **Ko je temperatura pod 0° C. Zmrzovanje.** |
| **Lastnosti snovi se lahko spremenijo začasno, so povratne.** | **Postane tekočina. Taljenje.** |
| **Od česa je odvisno stanje vode v naravi?** | **Pri segrevanju. Izhlapevanje.** |
| **Kdaj se para spremeni nazaj v tekočino? Kako to imenujemo?** | **Pri ohlajanju. Utekočinjenje ali kondenzacija.** |
| **Kdaj se voda spremeni v plin – paro?** **Kako to imenujemo?** | **Od temperature v okolju.** |
| **Kaj se zgodi z ledom, ko se otopli?** **Kako to imenujemo?** | **Primer: agregatna stanja vode - iz tekoče vode v led in obratno.** |
| **Kdaj voda preide iz tekočega v trdno stanje? Kako to imenujemo?** | **Primer je gorenje lesa. Ko zgori, nastane pepel. Iz njega pa nikoli več ne nastane les.** |

* Oglejte si film z naslovom Lastnosti snovi se lahko spreminjajo. Posnetek najdete v interaktivnem gradivu na www. radovednih-pet.si.
* **NOVA SNOV: ZMESI LAHKO LOČUJEMO, UČBENIK, STR. 88. IN 89.**
* Preberite besedilo v učbeniku. (str. 88. – 89.)
* Prepišite zapis v zvezek.

 9. 4. 2020

ZMESI LAHKO LOČUJEMO

1. V naravi prevladujejo zmesi (voda, kamnine, zrak…).
2. Poznamo več načinov ločevanja zmesi na posamezne sestavine:

Sejanje: ločimo večje trdne delce od manjših.

Filtracija: ločimo trdno snov od tekoče.

Z magnetom: ločimo iz zmesi železo.

V učbeniku pozorno preberi besedilo v modrem okvirčku: Ena dejavnost.

Posredujem ti zapis poteka poskusa.

Potek ločevanja prepiši v zvezek.

POTEK LOČEVANJA RAZLIČNIH ZMESI:

ZMES ŽELEZNIH OPILKOV, PESKA IN KUHINJSKE SOLI

 z magnetom

ŽELEZNI OPILKI

PESEK + SOL

 1. raztapljanje v vodi

 2. precejanje

 SLANA VODA

PESEK

 Pustimo, da voda izhlapi.